Diari Oficial de la Generalitat Valenciana


Sumari del DOGV 6203, del 10-02-2010 (2010/933)

RESOLUCIÓ d'1 de desembre de 2009 del rector de la Universitat Politècnica de València, relativa a la creació i modificació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre de Protecció de Dades de Caràcter Personal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2009/12/01/(1)/dof/vci/html**

### Dades del document

Número de DOGV
:   6203

Data del DOGV
:   10-02-2010

Secció del DOGV
:   I. DISPOSICIONS GENERALS

Número del document
:   2010/933


Data del document
:   01-12-2009

Organisme emissor
:   Universitat Politècnica de València

Tipus de document
:   Resolució

Descriptors 

:   * base de dades
    * protecció de dades
    * legislació
    * dades personals
    * universitat

RESOLUCIÓ d'1 de desembre de 2009 del rector de la Universitat Politècnica de València, relativa a la creació i modificació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre de Protecció de Dades de Caràcter Personal. [2010/933]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal preveu que la creació, modificació o supressió dels fitxers de les administracions públiques només poden fer-se mitjançant una disposició general publicada en el Butlletí Oficial de l'Estat o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
Primer  
Aprovar la creació dels fitxers que es relacionen en els annexos I, II, III i IV d'aquesta disposició.  
Segon  
Aprovar la modificació del fitxer que es relaciona en l'annex V d'aquesta disposició.  
Tercer  
La Universitat Politècnica de València ha de prendre les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
Quart  
Els responsables dels fitxers automatitzats assenyalats en els annexos han d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
Cinquè  
Els afectats pels fitxers automatitzats assenyalats en els annexos poden exercir el seu dret d'accés, de rectificació i de cancel·lació de les dades i d'oposició al tractament davant de l'òrgan competent i en la forma reglamentària establida, en els casos previstos en la legislació vigent.  
Sisè  
En els casos que es prevegen comunicacions de dades dels responsables dels fitxers automatitzats, la Universitat Politècnica de València ha d'advertir els cessionaris de dades de caràcter personal de l'obligació d'utilitzar-les exclusivament per a la finalitat de la cessió.  
Setè  
La present resolució entra en vigor l'endemà de la publicació en el Diari Oficial de la Comunitat Valenciana.  
València, 1 de desembre de 2009.- El rector: Juan Juliá Igual.  
Annex I  
Fitxer de recursos per al desenvolupament humà  
Finalitat i usos previstos: Gestionar els recursos humans en investigació de què disposa la UPV per a facilitar l'enllaç del personal UPV amb els organismes del sistema de cooperació internacional (ONGD, organismes multilaterals, agències de desenvolupament i organismes públics), com també amb la societat en general.  
Persones o col·lectius de què s'obtenen les dades o que resulten obligats a subministrar-les: Personal docent i investigador, personal d'administració i serveis, estudiants UPV.  
Procediment de recollida de les dades. Formularis  
Estructura bàsica del fitxer i descripció de les dades recollides: Dades de caràcter identificatiu: Document nacional d'identitat, nom, cognoms, número de telèfon, adreça de correu electrònic. Dades acadèmiques, professionals i dades de detalls d'ocupació.  
Cessions de dades previstes: Organitzacions no governamentals, organismes multilaterals de cooperació al desenvolupament, agències de desenvolupament, associacions i organismes públics dedicats al desenvolupament.  
Òrgans de les administracions responsables del fitxer: Universitat Politècnica de València  
Serveis o unitats en què poden exercitar-se els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat: nivell bàsic.  
Annex II  
Fitxer de videovigilància del Servei de Radiacions  
Finalitat i usos previstos: Videovigilància dels accessos al Servei de Radiacions de la Universitat Politècnica de València, situat a l'edifici 5I del campus de Vera.  
Persones o col·lectius de què s'obtenen les dades o que resulten obligats a subministrar-les: Treballadors, alumnes i resta de les persones que accedeixen al Servei de Radiacions de la UPV.  
Procediment de recollida de les dades: Gravació de les imatges mitjançant videocàmeres.  
Estructura bàsica del fitxer i descripció de les dades recollides: Dades de caràcter identificatiu: Imatges.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.  
Serveis o unitats en què poden exercitar-se els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat: nivell bàsic.  
Annex III  
Fitxer de gestió de contrasenyes dels serveis informàtics UPV.  
Finalitat i usos previstos: Gestió de la creació, el manteniment i la regeneració de les contrasenyes segures per a l'autenticació en tots els recursos i serveis de la UPV.  
Persones o col·lectius de què s'obtenen les dades o que resulten obligats a subministrar-les: Personal, alumnat i qualsevol altre col·lectiu que utilitze els recursos de la UPV.  
Procediment de recollida de les dades: Formularis.  
Estructura bàsica del fitxer i descripció de les dades recollides: Dades de caràcter identificatius: nom, cognoms, document nacional d'identitat, fotografia i signatura.  
Cessions de dades previstes. Cap  
Òrgans de les administracions responsables del fitxer: Universitat Politècnica de València.  
Serveis o unitats en què poden exercitar-se els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat. Nivell bàsic  
Annex IV  
Fitxer de videovigilància campus d'Alcoi.  
Finalitat i usos previstos: Videovigilància dels accessos als edificis Carbonell i Ferrándiz de l'Escola Politècnica d'Alcoi.  
Persones o col·lectius de què s'obtenen les dades o que resulten obligats a subministrar-les: Treballadors, alumnes i resta de les persones que accedisquen als edificis Carbonell i Ferrándiz de l'Escola Politècnica d'Alcoi.  
Procediment de recollida de les dades. Gravació de les imatges mitjançant videocàmeres  
Estructura bàsica del fitxer i descripció de les dades recollides. Dades de caràcter identificatiu: Imatges.  
Cessions de dades previstes. Cap  
Òrgans de les administracions responsables del fitxer. Universitat Politècnica de València  
Serveis o unitats en què poden exercitar-se els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat. Nivell bàsic  
Annex V  
Fitxer de la Biblioteca General  
Finalitat i usos previstos: Gestió del préstec a domicili, personal o interbibliotecari dels documents propietat de la biblioteca. Gestió econòmica i administrativa de les adquisicions de recursos bibliogràfics per a atendre les necessitats dels usuaris. Seguiment de l'ús dels mitjans audiovisuals de la biblioteca. Difusió d'informació pròpia, promoció de les activitats del servei i de l'oferta formativa i realització d'enquestes i estadístiques sobre productes i serveis de la biblioteca. Recepció de consultes d'informació i referència bibliogràfica a través del formulari web "Biblioteca Respon".  
Persones o col·lectius de què s'obtenen les dades o que resulten obligats a subministrar-les: Personal d'administració i serveis, personal docent i investigador, alumnes i qualsevol altre membre de la comunitat universitària a què s'autoritze l'ús de la biblioteca.  
Procediment de recollida de les dades. Transferència electrònica  
Estructura bàsica del fitxer i descripció de les dades recollides: Dades de caràcter identificatiu: Document nacional d'identitat, nom, cognoms, telèfon, adreça postal i electrònica. Dades de característiques personals, acadèmiques, professionals, sancions administratives i de transaccions. Dades de salut.  
Cessions de dades previstes. Cap  
Òrgans de les administracions responsables del fitxer. Vicerectorat per al Desenvolupament de les Tecnologies de la Informació i les Comunicacions.  
Serveis o unitats en què poden exercitar-se els drets d'accés, de rectificació, de cancel·lació i d'oposició: Biblioteca General de la Universitat Politècnica de València.  
Mesures de seguretat. Nivell alt


Còpia Permalink ELI